Diari Oficial de la Generalitat Valenciana


Sumari del DOGV 8321, del 20-06-2018 (2018/6004)

RESOLUCIÓ de 31 maig de 2018, de la directora general de Desenvolupament Rural i Política Agrícola Comuna, per la qual es convoca l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrícola Comuna per a l'any 2019 i següents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6004


Data del document
:   31-05-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 31 maig de 2018, de la directora general de Desenvolupament Rural i Política Agrícola Comuna, per la qual es convoca l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrícola Comuna per a l'any 2019 i següents. [2018/6004]  
Demostrada l'eficàcia de l'existència d'intermediaris tradicionalment consolidats en el sector agrícola, i determinat l'elevat nombre de sol·licituds derivades de la Política Agrícola Comuna (PAC) que es presenten anualment i que suposa un gran esforç que no pot ser cobert exclusivament per les oficines dependents d'aquesta conselleria i aconsella la participació d'entitats col·laboradores en la tramitació dels expedients la gestió dels quals és competència de la Conselleria d'Agricultura, Medi Ambient, Canvi Climàtic i Desenvolupament Rural.  
  
Publicada l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la PAC (DOGV 7466, 16.02.2015), modificada per l'Ordre 10/2016, de 6 de maig de 2016 (DOGV 7791, 26.05.2016).  
Tal com recull l'article 12 de la Llei 38/2003, de 17 de novembre, general de subvencions, preveu que determinades entitats puguen exercir com a entitats col·laboradores actuant en nom i per compte de l'òrgan concedent a tots els efectes relacionats amb la subvenció, sempre que complisquen els requisits establits en l'article 13 de la norma esmentada.  
Per tot això, en virtut de les competències atribuïdes per la disposició addicional de l'Ordre 3/2015, de 30 de gener, per la qual es delega en el titular de la direcció general competent en matèria de sol·licitud única i ajudes PAC l'exercici de la competència perquè es dicten resolucions, resolc:  
  
Apartat primer. Objecte i àmbit d'aplicació  
1. L'objecte de la present ordre és regular a la Comunitat Valenciana el règim de col·laboració entre la conselleria amb competència en matèria d'agricultura i ramaderia i les diferents entitats col·laboradores acreditades per a la tramitació de les ajudes de la PAC, regulades pels reglaments del Parlament Europeu i del Consell, de 17 de desembre (UE) 1307/2013, pel qual s'estableixen normes aplicables als pagaments directes als agricultors en virtut dels règims d'ajuda inclosos en el marc de la PAC, i (UE) 1305/2013, relatiu a l'ajuda al desenvolupament rural a través del Fons Europeu de Desenvolupament Rural (FEADER).  
  
2. Les entitats que opten a la seua acreditació com a col·laboradores, de les previstes en l'article segon de l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua, se seleccionaran mitjançant procediment sotmés als principis de publicitat, concurrència, igualtat i no discriminació, i la col·laboració es formalitzarà mitjançant conveni.  
3. Les entitats que s'acrediten a través de la present ordre podran col·laborar amb la conselleria competent en matèria d'agricultura i ramaderia en la tramitació d'ajudes de la PAC, sense que en cap cas resolguen la concessió d'ajudes ni intervinguen en la distribució de fons públics.  
  
Apartat segon. Concepte d'entitat col·laboradora de la conselleria amb competència en matèria d'agricultura i ramaderia  
Podran ser acreditades com a entitats col·laboradores, a l'efecte de col·laborar en la gestió de les ajudes, les entitats recollides en l'article 2 de l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la PAC (DOGV 7466, 16.02.2015), modificada per l'Ordre 10/2016, de 6 de maig de 2016 (DOGV 7791, 26.05.2016).  
  
Apartat tercer. Termini de presentació de sol·licituds  
El termini de presentació de sol·licituds d'acreditació per a l'obtenció de la condició d'entitat col·laboradora és d'un mes, comptador des de l'endemà de la publicació de la present resolució.  
  
Apartat quart. Sol·licitud d'acreditació  
Les entitats previstes en l'apartat segon podran sol·licitar l'acreditació com a entitat col·laboradora a través del règim previst en l'article 16 de la Llei 39/2015, d'1 d'octubre, del procediment administratiu comú de les administracions públiques.  
A aquesta sol·licitud s'haurà d'adjuntar els documents assenyalats en l'article 4.2 de l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua.  
  
Apartat cinqué. Tramitació de la condició d'entitat col·laboradora  
  
Quant als requisits, instrucció i tramitació de l'acreditació com a entitat col·laboradora, vigència i obligacions, tant de l'entitat col·laboradora com de la conselleria amb competència en matèria d'agricultura i ramaderia, així com de la retirada de l'acreditació, es regularà d'acord amb el que estableix l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua.  
  
Apartat sisé. Entitats l'acreditació de les quals expira en l'anualitat en curs  
Totes aquelles persones físiques o jurídiques per a les quals expire l'any 2018, o haja expirat, la vigència del conveni com a entitat col·laboradora disposaran del termini d'un mes, comptador des de l'endemà de la publicació de la present resolució, per a sol·licitar novament la condició esmentada, d'acord amb el que es disposa en la present resolució i sotmés als principis de publicitat, concurrència, igualtat i no-discriminació, i col·laboració que recull l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua.  
  
Apartat seté. Règim de recursos contra la present resolució de convocatòria  
La present resolució posa fi a la via administrativa i en contra pot interposar-se potestativament recurs de reposició davant el titular de la conselleria amb competència en matèria d'agricultura i ramaderia en el termini d'un mes, comptador des de l'endemà de la seua publicació, de conformitat amb el que es disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant els jutjats contenciosos administratius en el termini de dos mesos, comptadors des de l'endemà de la publicació, d'acord amb el que estableixen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que s'utilitze qualsevol altra via que es considere oportuna.  
  
València, 31 de maig de 2018.- La directora general de Desenvolupament Rural i Política Agrícola Comuna: María Teresa Cháfer Nácher.